kardosdrur/scandi-wiki huggingface dataset:
Fjendtlighed

Fjendtlighed er følelsen af et negativt syn på at møde et andet menneske, at man ikke er villig til at tage imod en fremmed. Dette anses af mange for at være en dårlig egenskab.

Se også 
 Imødekommenhed

Etik
Følelser
Menneskeadfærd
Adfærd
Burton Swifts F.C.

Burton Swifts Football Club var en engelsk fodboldklub i Burton upon Trent i Staffordshire, som eksisterende fra 1871 til 1901, hvor den fusionerede med Burton Wanderers under dannelse af en ny klub, Burton United.

Burton Swifts blev medlem af The Football League i 1892 i forbindelse med at holdene fra Football Alliance blev optaget i ligaen. To år senere fulgte bysbørne fra Burton Wanderers i Swifts' fodspor og blev også valgt til The Football League. I 1897 blev Wanderers imidlertid stemt ud igen, hvilket efterlod Swifts som byens eneste hold i The Football League.

I 1901 fusionerede klubben med Burton Swifts, da den stod over for endnu en afstemning om forbliven i ligaen. Den nye klub, Burton United, forsatte i The Football League i seks år, indtil også den mistede sin plads i ligaen og senere lukkede i 1910.

Burton Swifts spillede sine hjemmekampe på Peel Croft, som også blev hjemmebane for Burton United.

Bedrifter 
The Combination
Nr. 4: 1890-91
Football Alliance
Nr. 5: 1891-92
The Football League Second Division
Nr. 6: 1892-93, 1893-94
FA Cup
Første runde: 1892-93, 1895-96, 1896-97

Kilder / eksterne henvisninger 
 Football Club History Database – Burton Swifts 
 Historical Football Kits – Burton United 

Fodboldklubber i England
Etableret i 1871
Ophørt i 1901
Almindelig kortkapsel

 
Almindelig kortkapsel (Brachythecium rutabulum) er et krybende eller nedliggende, hurtigvoksende mos, der gror på næringsrige underlag både på åben, græsklædt bund og på træstubbe i skove. Det er et af de almindeligste mosser i Danmark.

Beskrivelse 
Alm. kortkapsel er et uregelmæssigt fjergrenet mos, der danner løse, lysegrønne måtter. Stænglerne er 5-10 cm lange med små ægformede blade, der måler omkring 3 mm i længden. Sidegrenenes blade er kortere og smallere. Måtterne kan være tæt besat af sporehuse, der sidder på 1-2 cm lange seta. Sporehusene er som modne glinsende lysebrune. Seta er stærkt ru af små vorter. Dette er dog kun muligt at se under lup, men kan føles, hvis man fører det mellem læberne.

Kendetegn 
Til forskel fra de fleste andre kortkapselarter er stammebladene bredere og mere hule og kun kort tilspidsede. I lup kan det anes, at bladene er fint tandede og at de har en forholdsvis kort ribbe på lidt over halvdelen af bladets længde. Bladene er altid en smule udstående, ikke tiltrykte som hos fx hvidlig kortkapsel. Bladene er ej heller kraftigt længdefoldede som hos skovkortkapsel. Til forskel fra vældkortkapsel, der ellers også har bredt ægformede blade, mangler alm. kortkapsel bladvinger.

Det kendes generelt på at være et temmelig kraftigt mos, der vokser i store glinsende, gulgrønne måtter på fugtige, skyggefulde steder. Grene og stængler ender ofte i en smal spids.

Udbredelse 
Arten er udbredt over hele den tempererede del af verden. Den er bl.a. rapporteret fra følgende områder: Europa inkl. Færøerne, Island, Kaukasus, Asien, Makaronesien, det nordlige og centrale Afrika, Nordamerika, Grønland, Guatemala, Colombia, Australien, New Zealand og Hawaii.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, 
 Hallingbäck, Tomas & Holmåsen, Ingmar. Mossor – en fälthandbok, Interpublishing AB, 1981.

Eksterne henvisninger 

Brachytheciaceae
Planter i Danmark
Umuahia

Umuahia er en by i Nigerdeltaet i det sydøstlige Nigeria. Den har omkring 200.000 indbyggere (anslået i 2006) og er administrativ hovedby for delstaten Abia. Umuahia ligger ved jernbanelinjen mellan Port Harcourt og Enugu, der blev oprettet i 1916. Hovederherv er landbrug, med avl af yams, kassava, majs, taro, citrusfrugter og palmeolie. 

Umuahia var fra 28. september 1967 til 22. april 1969 hovedstad for Biafra, en kortlivet udbryderstat som eksisterede i nogle år i slutningen af 1960'erne.

Byer i Nigeria
Alexander Blom

August Alexander Blom (24. december 1860 i Odense – 22. januar 1934 i København) var en dansk xylograf, bror til G.V. Blom.

Hans forældre var læge i Odense, senere distriktslæge i Assens Victor Edvard Blom og Marie Blom. Han blev uddannet som xylograf i F. Hendriksens xylografiske Institut i København og fik yderligere uddannelse i håndværket i Tyskland. I 1882 blev han ansat hof F. Hendriksen, men han forlod snart efter det xylografiske erhverv, som var skrantende. I stedet blev han assistent i Post- og Telegrafvæsenet 1885 og var postmester i København 1922-30.

Alexander Blom bevarede dog en vis tilknytning til sin gamle profession. Han udførte illustrationer til bøger af bibliofil karakter efter andres forlæg og fremstillede xylografier efter egne tegninger. Hans motivkreds lå inden for arkitektur, natur og skildringer af dyr. Blom var tillige en virksom skribent i dagspressen og skrev om litterære og kulturhistoriske emner. 

Blom blev gift 29. maj 1903 i Nørre Jernløse Kirke med Anna Dorothea Christine Mortensen (27. april 1870 i Kolding – ?), datter af farver Carl Edvard Mortensen og Antoinette Christine Hasselbalch. 

Blom er begravet på Bispebjerg Kirkegård.

Værker 
Xylografier:
 Et hundehoved (1885, efter tegning af Otto Bache)
 Mercurstatuen ved Børsrampen, til værket: København som den er og som den burde være, 1914 (efter tegning af Kristian Kongstad)
 Illustrationer til Henrik Hertz: Posthuset i Hirschholm, 1923 (efter tegning af Richard Bøcher, udgivet af Selskabet for Grafisk Kunst)
 Vognport (1926, efter tegning af Kristian Kongstad, Vejle Kunstmuseum)
 En gedebuk (efter egen tegning 1930)
 Opløbne bøge (efter egen tegning 1932, Den Kongelige Kobberstiksamling)
Tegninger:
 Diligence, firspændig (1927)
 Postrytter, Frederik Vs tid (Post & Tele Museum)
 Illustrationer til børnebogen Mosjø Pandekage, 1909.

Litteratur 
 Otto Asmussen, Alexander Blom 1860-1934: Postmester og kunstner, 1961.

Kilder 
 

Xylografer fra Danmark
Illustratorer fra Danmark
Personer fra Odense
Danskere i 1800-tallet
Danskere i 1900-tallet
Postfolk fra Danmark
Alexander
Birnin Kebbi

Birnin Kebbi er en by i det nordvestlige Nigeria. Den er administrativ hovedby for delstaten Kebbi og har lidt over 100.000 indbyggere (2006). Den var hjemsted for emiratet Gwandu indtil det flyttede til Argungu i 1831. Birni Kebbi ved Sokotofloden, der er en biflod til Niger. 

Byer i Nigeria
Kortkapsel

Brachythecium (Kortkapsel) er en slægt af mosser med omkring 300 arter udbredt over hele verden. 12 arter findes i Danmark. Brachythecium er dannet af de græske ord brachys 'kort' og thekion 'lille hylster'.

 Hvidlig kortkapsel Brachythecium albicans
 Kalkkortkapsel Brachythecium glareosum
 Kærkortkapsel Brachythecium mildeanum
 Grøn kortkapsel Brachythecium oedipodium
 Stenkortkapsel Brachythecium plumosum
 Parkkortkapsel Brachythecium populeum

 Ellekortkapsel Brachythecium reflexum
 Vældkortkapsel Brachythecium rivulare
 Alm. kortkapsel Brachythecium rutabulum
 Skovkortkapsel Brachythecium salebrosum
 Glinsende kortkapsel Brachythecium starkei
 Fløjlskortkapsel Brachythecium velutinum

Kilder 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Jenssen, J. Ordbog for Gartnere og Botanikere, 1944, G.E.C. Gads Forlag, København

Mosslægter
Brachytheciaceae
Niger (delstat)

Niger er en delstat i det vestlige Nigeria, med grænse til Benin mod vest. Den er den arealmæssigt største delstat i landet. Niger oprettedes i 1976 da den tidligere North-Western State deltes i Niger og Sokoto.

Niger består hovedsageligt af savannelandskab. Floderne Niger (som delstaten har navn efter) og Kaduna løber gennem delstaten. Nigerfloden er her opdæmmet i et stort reservoir ved Kainjidæmningen. Her ligger også landets største nationalpark, med navnet Kainji National Park. De største byer i delstaten er residensbyen Minna, Bida, Kontagora og Suleja. Niger har to af Nigerias største vandkraftværker: Kainjidæmningen og Shirorodæmningen.

Den vigtigste erhverv i Niger er landbrug og her avles blandt antet bomuld, sheanødder, yams, jordnødder, hirse, majs, tobak og sukkerrør. Flodfiskeri sr vigtigt lokalt. Der avles også en del ris langs Kaduna og Niger, men frem for alt omkring byen Bida mod sydost.

Siden år 2000 har delstaten tilpasset lovgivningen til islamsk sharialov, indført af den daværende guvernør Abdulkadir Kure.

Eksterne kilder og henvisninger 

 Delstatens officiella webbplats
 Om Niger på Store norske leksikon

Nigerias delstater
Jørgen Ægidius

Jørgen Ægidius (født 4. juli 1927 i København, død 30. maj 2019 i Aabenraa) var en tidligere dansk håndboldspiller, som spillede den største del af sin seniortid i Århus KFUM i årene 1948-1957.

I 1950 blev han Århus KFUMs første landsholdspiller, da han fik en enkelt landskamp for Danmark i en kamp mod Island, hvor han scorede 2 mål. 
Da VRI's damer i 1952 vandt sit eneste DM var det med Jørgen Ægidius som træner.

Referencer

Eksterne links 
 Arosfame.dk – Jørgen Ægidius
 Håndbold info – Herre A-landsholdspillere – Jørgen Ægidius 

Håndboldspillere fra Danmark
Håndboldspillere fra Århus KFUM
Håndboldtrænere fra Danmark
Personer fra København
Turan

Turan ( Persisk : توران) er en historisk region i Centralasien . Udtrykket er af iransk oprindelse   og kan referere til en specifik forhistorisk menneskelig bosættelse, en historisk geografisk region eller en kultur. De første turanere var en iransk stamme, der nedstammede fra Tur (eller Turaj) søn af den persiske hersker Feridun (Thraetaona).    

Navnet Turan findes i Avesta og Firdevsîs Şehnavn . I de historiske Iran-Turan-krige omtales Efrasiyab også som Turan-kejseren. Turan ord XIX. Fra 1800-tallet blev det også gjort til ideologi. Denne ideologi har vist sin egen indflydelse på de politiske, militære og kulturelle områder i tyrkisk historie. En leder ved navn "Alp Er Tonga", tyrkernes forfader, blev født i Turan. Fra det 6. århundrede og frem er ordet Turan blevet brugt til at betyde det land, hvor tyrkerne (eller tyrkerne eller tyrkerne) bor. I kilderne omtales det iranske folks og Turan-folkets voldsomme krige. Karakhanidernes periode er også nævnt i værkerne. Det er nævnt i Yusuf Balasaguns værk. I Mahmud bin Valis værker er navnet Turan givet omkring Guds bjerg. Ifølge denne arabiske (eller İranske) forfatters arbejde bor tyrkere i Turan.

Se også 

 Panturkisme

Kilde

Publikationer om emnet 

 "Kirgisiske Tariq. Encyclopedia” Bishkek 2003
 “Mamlekettik til cana encyclopedia borboru”
 "İ.Arabaev Atınağı Kirgisisk mamlekettik Pædagogiske Universitet”
 "Den anden rød. Ü.A.Asanov, cooptuu red. A.A. Asankanov”
 "Røde Keneş: Ö. C.Osmonov (töraga) T.N Omurbekov”
Centralasiens historie
40 Years

40 Years er et studiealbum af det irske folkemusikgruppe The Dubliners udgivet i 2002 i anledning af bandet 40 års jubilæum.
De medvirkende er Barney McKenna, John Sheahan, Seán Cannon, Eamonn Campbell, Paddy Reilly, Ronnie Drew, Luke Kelly, Ciarán Bourke, Bobby Lynch og Jim McCann.

Albummet blev indspillet, hvorefter gruppen tog på Europaturné for at fejre 40 år som band. Ronnie Drew og Jim McCann genindtrådte i gruppen både under optagelserne og på turneen. Tolv af numrene blev genindspillet af de syv overlevende medlemmer, både tidligere og nuværende medlemmer, og gamle indspilninger af Luke Kelly, Ciarán Bourke og Bob Lynch er også en del af albummet.

Spor 
 "Don't Give Up Til It's Over" (tidligere uudgivet) – 3:48
 "Lord Of The Dance" (tidligere uudgivet) – 2:54
 "Dancing At Whitsun" (tidligere uudgivet) – 3:16
 "When The Boys Come Rolling Home" (tidligere uudgivet) – 3:27
 "Raglan Road" – 4:15
 "The Rocky Road To Dublin/Within A Mile Of Dublin" – 2:31
 "The Last Thing On My Mind" (tidligere uudgivet) – 3:26
 "Grace" – 4:27
 "Preab San Ól" – 2:10
 "Plains Of Boyle/Sheaf Of Wheat" (tidligere uudgivet) – 2:56
 "Seven Drunken Nights" – 3:13
 "The Kerry Recruit" – 4:06
 "The Town I Loved So Well" (af Phil Coulter)- 6:26
 "Gerry Cronin's Reel/Denis Langton's Reel" (tidligere uudgivet) – 2:30
 "Carrickfergus" (tidligere uudgivet) – 6:15
 "Viva La Quinte Brigada" (tidligere uudgivet) – 4:32
 "All For Me Grog" – 3:01
 "Marino Casino" af John Sheahan (tidligere uudgivet) – 3:50
 "Scorn Not His Simplicity" (tidligere uudgivet) – 2:57
 "The Irish Rover" (med the Pogues) – 4:10

Referencer 

The Dubliners-album
Album fra 2002
Erwins boks

Udtrykket "Erwins boks" eller en "Erwin box" dækker over forskellige audio og logik elektronik konstruktioner designet af Erwin Anthony for Dansk Politi til kommunikation .

En MC "Radio-Mute" blev benyttet på politiets motorcykler, hvor boxen automatisk selekterede, hvilken signal kilde en politibetjent skulle lytte til. Senere er der kommet en boks fra et andet firma, hvor mobiltelefon og FM radio er indbygget.

En avanceret model bestående af 3 moduler (USB, Mic-Mixer og 4xPower-Amp) findes på Politigården i København, hvor boxen har fat i alle audio-signaler på "vagthavende bordet", som styrer alle betjente i København. "Frekvenskarakteristikken" i denne boks blev udviklet af konstruktøren i samarbejde med Ole Klifoth fra #REDIRECT , som designede højttaleren.

Tilsvarende findes der i resten af Danmark en anden model bestående af 2 moduler (4xSwitch) med tilhørende "AVL aktiv højttaler ". Denne højttaler står på "vagthavende" bordene og består af en effektforstærker med Automatisk Volumen Level til hver at de 3 højttalere i kabinettet.

Modulerne behandler signaler fra mikrofon , headset , telefon , PC , SINE - politiradio, detention , Intercom og dørtelefon.

Logikken i modulerne sikrer, at "vagthavende" kun har dialog med den relevante betjent/ borger. (For eksempel sendes radiolyden ikke ud i telefonen og omvendt).

Modulerne designet til lang holdbar, stabilitet og et godt signal/støj forhold. 
Specifikationerne i modulerne er forskellige afhængig af, til hvilket formål de skal anvendes: de fleste moduler har balancerede 600 Ohm ind- og udgange og arbejder omkring -20dBU.

Konstruktøren har med hensyn til modulerne en god dialog med Politikredsene, Terma , Sikom , 112 sekretariatet og HS gruppen.

Noter 

Telekommunikation
Ralph McTell

Ralph McTell (født Ralph May i Farnborough, Kent, Storbritannien, 3. december 1944) er en engelsk singer-songwriter og akustisk guitarist, der har været en indflydelsesrig personlighed på den engelske folkemusikscene siden 1960'erne.

Han er mest kendt for sangen "Streets of London" fra 1968, som mere end 200 kunstnere har lavet cover-versioner af verden over.

Hans guitarspil er inspireret af amerikanske countryblues-guitarister fra det tidlige 20. århundrede, der iblandt Blind Blake, Robert Johnson og Blind Willie McTell. Denne indflydelse fik en ven til at foreslå at Ralph skulle skifte sit scenenavn til McTell, da hans karriere for alvor begyndte at tage fart.

Diskografi 
1968 Eight Frames a Second
1969 Spiral Staircase
1969 My Side of Your Window
1970 Revisited
1971 You Well-Meaning Brought Me Here
1972 Not Till Tomorrow
1974 Easy
1975 Streets...
1976 Right Side Up
1977 Ralph, Albert & Sydney
1979 Slide Away the Screen
1982 Water Of Dreams
1983 Songs From Alphabet Zoo
1983 Best of Alphabet Zoo
1985 At the End of a Perfect Day
1986 The Best of – Tickle on the Tum
1986 Bridge of Sighs
1988 The Very Best of Ralph McTell
1988 Blue Skies Black Heroes
1989 A Collection of His Love Songs
1990 Stealin' Back
1992 Silver Celebration
1992 The Boy with a Note
1995 Sand in Your Shoes
1996 Songs for Six Strings Vol II
1999 Travelling Man
2000 Red Sky
2002 National Treasure
2006 Gates of Eden
2006 The Journey – Recordings 1965-2006
2007 As Far As I Can Tell
2007 The Definitive Collection
2009 Streets of London and Other Story Songs
2010 Affairs of the Heart
2010 Somewhere Down the Road
2011 Don't Think Twice It's Alright
2011 Songs For Six Strings (1st – E)
2012 Songs For Six Strings (2nd – B)
2010 Sofa Noodling

Referencer

Eksterne henvisninger 

ralphmctell.co.uk

Sangere fra Storbritannien
Guitarister fra Storbritannien
Singer-songwritere fra Storbritannien
Monster High

Monster High er en serie modedukker udgivet i juli 2010 af Mattel. Figurerene stammer fra monster-film og horror fiction. Konceptet blev skabt af Garrett Sander, med illustrationer af Kellee Riley. Barbie og Monster High bliver begge levet af Mattel, men på trods af det, konkurrer det mod hinanden. 

Monster High-franchisen omfatter også andre forbrugsprodukter såsom brevparpir, tasker, nøgleringe, og forskelligt legetøj. Der er også en Monster High TV-special, en web-serie, en direkte-til-dvd film, and software. Lisi Harrison er forfatter til en romanserie af samme navn, baseret på konceptet. Den første af bøgerne udkom i slutningen af 2010.

Figurerne er afbildet som være enten relateret til eller som afkom af flere berømte monstre bl.a Dracula, frankensteins monster, mumien, medusa, uhyret fra den sorte lagune, fantomet i operaen, og zombier.

Monstrene
 Draculaura: Datter af Dracula, vegetar, kæreste til Clawd Wolf, og har en flagermus ved navn Count Faboulous.
 Lagoona: Datter af uhyret fra den sorte lagune, elsker sushi, kæreste til Gill "Gillington".
 Clawdeen: Datter af Varulven, har en storebror som hedder Clawd, og en lillesøster som hedder Howleen.
 Frankie: Datter af Frankenstein, kan ikke bade pga. el´en i hendes krop, har en sammensyet hund der hedder Watzit og hun har en kæreste til Neighthan Rot.
 Operetta: Datter af the Phantom of the opera, elsker musik (Ikke så mærkeligt).
 Cleo: Datter af Mumien, Har en storesøster der hedder Neffera De Nile, kæreste til Deuce.
 Ghoulia: Datter af Zombierne, den klogeste på Monster High, kæreste til Slowmoth.
 Clawd: Søn af Varulven, Kæreste til Draculaura, Har to søstre der hedder Clawdeen og Howleen.
 Holt Hyde/Jackson Jekyll: Søn af Mister Hyde og dr. Jekyll (Skifter karakter) Han er lun på Frankie Stein.
 Howleen: Datter af Varulven, lillesøster til Clawd og Clawdeen, elsker blodige bøffer.
 Deuce: Søn af Medusa, kæreste til Cleo de Nile, går md solbriller, for ikke at forstene sine venner. 
 Robecca: Datter af en gal professor, Har tandhjul i øjnene, og nogle usædvanlige raketsko, der spyer damp ud, så hun kan køre.
 Rochelle: Datter af Gargøglerne, bedste venner til Robecca og Venus, elsker lyserød.
 Venus: Datter af Plantemonsteret, har en venusfluefanger som kæledyr, som hedder Chewlian.
 Toralei: Datter af Varkatten, Elsker ansjoser og milkshake, har en sabeltigerklilling, som hedder Sweet Fang.
 Meowlody og Purresphone: Bedste venner til Toralei, havde en undulat, elsker is.
 Abbey: datter af yeti, kommer fra himalaya bjergene, kan fryse alt til is, elsker Osten af Yak og pandekager, er altid ærlig.

Noter

Eksterne links 

Officiel hjemmeside
Officiel Youtube-kanal

Dukker
Mattel
Spaniens autonome regioner efter indbyggertal




Spaniens autonome regioner efter indbyggertal ifølge de offentlige registre, pr. 1. januar 2011.

Kildehenvisninger 

Autonome regioner efter indbyggertal
Geografiske lister

it:Comunità autonome della Spagna#Popolazione e superficie
Shin-Etsu Chemical

er Japans største kemikalievirksomhed og rangeret som nr. 9 i den kemiske sektor på Forbes Global 2000s globale liste. Shin-Etsu har verdens største markedsandel indenfor polyvinylchlorid, halvleder-silikone og fotomaske-substrater.

“Shin-Etsu” navnet stammer fra Shin'etsu-regionen, hvor virksomheden etablerede sin første kemikaliefabrik som Shin-Etsu Kvælstofgødning i 1926, til trods for dette har koncernen i dag hovedsæde i Tokyo og fremstillingsfaciliteter i 14 lande i hele verden.

Segmenter 
Shin-Etsu-koncernen er opdelt i tre separate segmentet:
 Organisk og ikke organiske kemikalier
 Primære produkter: polyvinylchlorid (PVC), silikone, metanol, metylklorid, cellulosederivater, povals, kaustisk soda og silikone metaller.
 Materialer til elektronik
 Primære produkter: halvledersilikone, organiske materialer, sjældnejordartsmagneter til elektronikindustrien og fotoresistente produkter.
 Funktionelle materialer
 Primære produkter: Syntetisk kvarts, sjældne jordarter og sjældne jordmagneter.

Kilder 
 Shin-Etsu Chemical Annual Report 2008

Eksterne henvisninger 
 Shin-Etsu Chemical

Virksomheder i Tokyo
Fremstillingsvirksomheder fra Japan
Multinationale virksomheder
Etableret i 1926
Kemivirksomheder
Forsvarets Medalje for Faldne i Tjeneste

Forsvarets Medalje for Faldne i tjeneste er en dansk medalje i Forsvaret indstiftet i 2010. Medaljen erstattede den tidligere medalje for faldne og sårede i tjeneste. Medaljen kan tildeles til personer der er faldet som følge af våbenvirkning, i kamphandlinger eller ved terrorangreb. Medaljen kan tildeles militært ansatte og civile, samt både danskere og udenlandske statsborgere.

Den runde medalje er af forgyldt sølv med rigsvåbnets tre løver og ni søblade. På bagsiden er ordene "Faldet i Tjeneste" og årstal i en krans af egeløv. Medaljen er ophængt i et hvidt krydsbånd med en bred rød stribe i hver side.

Referencer

Eksterne henvisninger 
 Retsinformation.dk: Cirkulære om tildeling af Forsvarets Medalje for Faldne i Tjeneste 

Ordener, dekorationer og medaljer fra Danmark
Danmarks militær
Etableret i 2010
Kainji National Park

Kainji National Park er en  nationalpark i delstaterne Niger og Kwara i  det vestlige Nigeria, og har et areal på i alt   5340,82 km². 
Parken består af  tre områder: en del af Kainjisøen hvor fiskeriet er begrænset, naturreservatet Borgu Game Reserve vest for søen, og Zugurma Game Reserve mod sydøst.

References 

 Find The Big 5 At Lake Kainji National Park, One Of The Largest Game Reserves In West Africa

Nationalparker i Afrika
Nigerias geografi
Minna

Minna er en by i det centrale Nigeria, beliggende 150 kilometer nordvest for Abuja. Den er administrativ hovedby for delstaten Niger og har omkring 304.113 indbyggere (2007).

Minna er et administrations- og handelscentrum med nogen småindustri. Bomuld, durra og ingefær er de vigtigste landbrugsprodukter i området. Andra erhverv er ejendomshandel, brygning, sheanødsforædling og brydning af guld. Blandt traditionelle erhverv er læderarbejde, metalsløjd og vævning. Siden 1983 har der været en teknisk højskole. Byen har vejforbindelse til nærliggende byer som Abuja og jernbaneforbindelse til Kano i nord og Ibadan og Lagos mod syd. Staden har også en flyveplads.

Arkæologiske fund som dateres til at være mellem 36.000 og 47.000 år gamle er fundet i området. Via handelsveje over Sahara har Minna været under indflydelse af muslimsk kultur, hvor der er mange moskéer

Eksterne kilder og henvisninger 

 Om Minna på Store Norske Leksikon

Byer i Nigeria
Forsvarets Medalje for Sårede i Tjeneste

Forsvarets Medalje for Sårede i Tjeneste er en dansk medalje i det danske Forsvar indstiftet i 2010. Medaljen er indstiftet som en delvis erstatning for Forsvarets Medalje for Faldne og Sårede i Tjeneste. 

Medaljen tildeles af Forsvarschefen til danske soldater eller civile der er blevet alvorligt såret eller invalideret som følge af våbenbrug (samt miner), kamphandlinger eller terrorangreb i forbindelse med en national eller international operation. I modsætning til Forsvarets Medalje for Faldne og Sårede i Tjeneste kan denne medalje også tildeles for psykiske reaktioner såsom posttraumatisk belastningsreaktioner der er anerkendt af Arbejdsskadestyrelsen.

Medaljen er rund, af forgyldt sølv og forsiden er præget af rigsvåbnets tre løver samt ni søblade. På medaljens bagside er der indgraveret "Såret i Tjeneste" samt årstal i en krans af egeløv. Medaljen er ophængt i et hvidt krydsbånd med to tynde røde striber på hver side af båndet.

Ved gentagen tildeling vil medaljen på tilføjet et egeløv af sølv placeret på krydsbåndet, mens egeløvet af sølv ved en tredje tildeling vil blive ændret til et af guld.

Referencer

Eksterne links 
 retsinformation.dk: Cirkulære om tildeling af Forsvarets Medalje for Sårede i Tjeneste 

Ordener, dekorationer og medaljer fra Danmark
Danmarks militær
Etableret i 2010